《玉儿》
宋代·邓林

金莲华上俞尼子，永寿神仙罗绣绮。
苑中荆荻市令严，玉像支离瓦官寺。
六宫鸭划起淫风，太白便应悬妲己。
此身肯许兜鍪夫，猛为东昏判一死。
到今羞杀卖降人，去作练儿梁姓臣。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。